Barometer
Barograf
**Atmosférický tlak** (iné názvy: **tlak vzduchu**, **barometrický tlak**) je tlak, spôsobený atmosférou planéty Zem. Tento tlak je vyvolaný tiažou vzduchového stĺpca siahajúceho od nadmorskej výšky, v ktorej tlak meriame, až po hornú hranicu atmosféry.

Atmosférický tlak je tlak masy vzduchu v atmosfére podmienený gravitačným pôsobením Zeme. Normálna hodnota atmosférického tlaku (hodnota určená pre fyzikálne výpočty) pri hladine mora je 101 325 Pa. Vrstva atmosféry (hmotnosť molekúl vzduchu v stĺpci) Zeme pôsobí tlakovou silou na zemský povrch. Hodnota tohoto tlaku je najväčšia na zemskom povrchu a s rastúcou výškou klesá. Barometrický tlak nie je stály, neustále kolíše v danom bode zemského povrchu okolo určitej hodnoty. Na tlak vzduchu má okrem nadmorskej výšky vplyv aj teplota vzduchu a prúdenie vzduchu.

Tlak menší ako barometrický tlak sa nazýva **podtlak**, tlak väčší ako barometrický tlak sa nazýva **pretlak**.

Atmosférický tlak má veľký význam v meteorológii.

Barometrická rovnica
--------------------

Pretože plyn (vzduch) má vysokú stlačiteľnosť nie je barometrický tlak lineárnou funkciou výšky ako je to pri kvapalinách (pozri hydrostatický tlak). Ak sa mení hustota s tlakom podľa Boyle-Mariottovho zákona, môžeme v atmosfére vymedziť vrstvu vzduchu s hustotou {\displaystyle \rho }, ktorá sa nachádza vo výške {\displaystyle h}. Zo vzťahu pre hydrostatický tlak pre tlakový rozdiel vo vrstve platí

{\displaystyle \mathrm {d} p=-\rho g\mathrm {d} h}
Podľa Boyle-Mariottov zákona pri stálej teplote platí

{\displaystyle \rho ={\frac {\rho \_{0}}{p\_{0}}}p},
kde {\displaystyle \rho \_{0}} a {\displaystyle p\_{0}} označuje nejakú známu (základnú) hustotu a tlak.

Z predchádzajúcich vzťahov dostaneme 

{\displaystyle {\frac {\mathrm {d} p}{p}}=-{\frac {\rho \_{0}}{p\_{0}}}g\mathrm {d} h}
odkiaľ po integrácii a úprave dostaneme vzťah

{\displaystyle p=p\_{0}\mathrm {e} ^{-{\frac {\rho \_{0}g\Delta h}{p\_{0}}}}}
Tento vzťah je označovaný ako **barometrická rovnica**.

Pre závislosť hustoty vzduchu od výšky môžeme podobne

{\displaystyle \rho =\rho \_{0}\mathrm {e} ^{-{\frac {\rho \_{0}g\Delta h}{p\_{0}}}}}

Normálny tlak
-------------

Tlak vzduchu je závislý od nadmorskej výšky, od veľkosti tiažového zrýchlenia, od hrúbky, teploty a hustoty atmosféry v danom mieste. Z dôvodu ľahšieho porovnávania výsledkov rôznych meraní barometrického tlaku bol zavedený tzv. **normálny tlak vzduchu** (**normálny atmosférický tlak**) *pn* (tiež *p0*), ktorý je definovaný ako približne priemerná hodnota tlaku vzduchu pri morskej hladine na 45° s.š. pri teplote 15 °C a tiažovom zrýchlení gn = 9,80665 ms−2.

:{\displaystyle p\_{n}=101325Pa=101,325\,kPa=760\,torr=29,92\,inHg=1,0\,atm=1kg/cm^{2}}

Časové zmeny atmosférického tlaku
---------------------------------

Jeho časové zmeny môžu byť:

* peroidné – spôsobené termickými a gravitačnými príčinami (striedanie noci a panoci, pôsobením Slnka a pod.)
* aperoidné – spôsobené prítomnosťami tlakových útvarov (tlaková níž, tlaková výš)

Meranie
-------

V meteorológii meriame tlak najčastejšie pomocou kvapalinových tlakomerov, barometrov, aneroidov a barografov.

V meteorológii sa atmosférický tlak vyjadruje najčastejšie jednotkou hektopascal (hPa). Pri použití kvapalinových barometrov sa stále používa jednotka torr (milimeter ortuťového stĺpca).

**Jednotky tlaku**|   | pascal(Pa) | bar(bar) | technická atmosféra(at) | atmosféra(atm) | torr(torr) | libra sily na štvorcový palec(psi) |
| --- | --- | --- | --- | --- | --- | --- |
| jednotka | N.m-2 | Mdyn.cm-2 | kp.cm-2 | PSTP | mm Hg | lbf.in-2 |
| 1 Pa | \* | 10−5 | 1,0197×10−5 | 9,8692×10−6 | 7,5006×10−3 | 145,04×10−6 |
| 1 bar | 100 000 | \* | 1,0197 | 0,98692 | 750,0638 | 14,5038 |
| 1 at | 98 066,5 | 0,980665 | \* | 0,96784 | 735,5613 | 14,2233 |
| 1 atm | 101 325 | 1,01325 | 1,0332 | \* | 760,0021 | 14,6959 |
| 1 torr | 133,322 | 1,3332×10−3 | 1,3595×10−3 | 1,3158×10−3 | \* | 19,337×10−3 |
| 1 psi | 6 894,76 | 68,948×10−3 | 70,307×10−3 | 68,046×10−3 | 51,7151 | \* |

Použitie
--------

Meranie atmosférického tlaku má veľký význam v meteorológii, pretože atmosférický tlak (a predovšetkým jeho zmeny a rýchlosť týchto zmien) sú dôležité pre predpoveď počasia. Napr. zvýšenie atmosférického tlaku obvykle znamená príchod slnečného počasia s malou oblačnosťou, pokles tlaku ohlasuje príchod oblačnosti a daždivého počasia.

Pozri aj
--------

* Tlakomer
* Barometer
* Barograf
* Aneroid
* Kvapalinový tlakomer

| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |


|  |  |
| --- | --- |
| Portal | Portál vedy o ZemiAstronomický portálPortál slnečná sústava |